มีอาการแบบนี้มาสักระยะแล้วครับ ราว 6 เดือน ปวดเป็นบางครั้ง ที่อกซ้าย(หัวใจ) บางทีมีอาการเสียดๆ เคยออกกำลังกายแล้วหมุนตัว กางแขน ยืดตรง เวลาหายใจจะได้ยินจากข้างในด้วย เหมือน ปอดหรือหลอดลม ไม่ทราบครับ เวลาไอ ก็มีอาการปวดที่อกซ้ายเช่นกัน กังวลมากๆเลย จะเป็นโรคหัวใจ วัณโรค หรืออะไรหรือเปล่าครับ เพราะรู้สึกว่า เหนื่อยง่าย ร่างกายไม่ค่อยมีแรงเหมือนเดิม ปวดหัวบ่อย รู้สึกร่างกายอ่อนแอ เป็นหวัดนาน เวลาไอ กว่าจะหายก็นาน รบกวนคุณด้วยนะครับ ขอบครับ
สวัสดีค่ะ อาการปวดบริเวณอกซ้าย อาจมีสาเหตุมาจาก-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบาก-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-กล้ามเนื้อบริเวณอกอักเสบยังมีสาเหตุที่เป็นไปได้หลายอย่าง ควรพบแพทย์เพื่อซักประวัติและตรวจร่างกายหาสาเหตุที่เป็นไปได้ดังกล่าวไปการดูแลตัวเองเบื้องต้น หลีกเลี่ยงการทำงานหรือยกของหนักดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมงหากมีอาการเหนื่อยหอบมาก ไอมาก ไอมีเลือดปน แน่นอกมีร้าวไปกรามหรือแขน ใจสั่น ไอมาก อาเจียน กินได้น้อย ควรรีบไปพบแพทย์